નેશનલ ડેસ્કઃ લોકસભા ચૂંટણીને લઈને હવે એક વર્ષથી પણ ઓછો સમય બચ્યો છે. ત્યારે મોદી સરકાર પાસે પોતાના કામ દેખાડવા માટે અંતિમ વર્ષ છે. ત્યારે સરકાર આ ચૂંટણી વર્ષની તૈયારીઓમાં લાગી ગઈ છે. મંત્રીઓ પણ પોતપોતાના મંત્રાલયોના કામ જનતા વચ્ચે લઈ જવા માટે કવાયત કરી રહ્યાં છે. ત્યારે વડાપ્રધાન મોદી પણ માસ્ટર સ્ટ્રોક ખેલતાં 50 કરોડથી વધુ કામદારો માટે નવી યોજના લાવી રહ્યા છે. શરૂઆતમાં સરકાર અસંગઠિત ક્ષેત્રના કામદારો માટે ત્રણ યોજનાઓ જેવી કે વૃદ્ધાવસ્થા પેન્શન, જીવન વીમા અને માતૃત્વ લાભની સુવિધા લાવવાની તૈયારીમાં છે. મળતી માહિતી મુજબ સંસદના મોનસૂન સત્રમાં સરકાર આ યોજના સાથે જોડાયેલો પ્રસ્તાવ ગૃહ સમક્ષ રજૂ કરી શકે છે.